Diari Oficial de la Generalitat Valenciana


Sumari del DOGV 2726, del 11-04-1996 (1996/837877)

ORDRE d'1 d'abril de 1996, de la Conselleria d'Obres Públiques, Urbanisme i Transports, per la qual pugen les tarifes dels serveis de transport públic de viatgers en automòbils de turisme de l'Àrea de Prestació Conjunta de València.
----------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1996/04/01/(1)/dof/vci/html**

### Dades del document

Número de DOGV
:   2726

Data del DOGV
:   11-04-1996

Secció del DOGV
:   DISPOSICIONS GENERALS

Número del document
:   1996/837877


Data del document
:   01-04-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE d'1 d'abril de 1996, de la Conselleria d'Obres Públiques, Urbanisme i Transports, per la qual pugen les tarifes dels serveis de transport públic de viatgers en automòbils de turisme de l'àrea de Prestació Conjunta de València.   
L'Ordre de 29 d'abril de 1986 d'aquesta Conselleria, va establir el règim de tarifes i les seues condicions d'aplicació per als serveis de transport públic de viatgers en automòbils de turisme de l'àrea de Prestació Conjunta de València. Posteriorment, les tarifes que l'ordre esmentada havia fixat van ser actualitzades successivament per mitjà de les ordres oportunes d'aquesta Conselleria.  
Atés l'increment produït en els costos d'explotació dels serveis de transport públic de viatgers en automòbils de turisme, i d'acord amb la política de tarifes d'adequació progressiva d'aquestes als costos i ingressos reals dels serveis esmentats, s'ha considerat la conveniència d'autoritzar una modificació de les actuals tarifes de l'àrea de Prestació Conjunta de València.  
Per tot això, ateses les propostes fetes pel mateix sector, i després de l'informe favorable de la Comissió de Preus de la Generalitat Valenciana, adoptat en la sessió de 13 de març de 1996, i fent ús de les atribucions que em confereix l'article 7.4 del Decret 65/1991, de 15 d'abril, del Consell de la Generalitat Valenciana, pel qual s'aprova el Reglament Orgànic de la Conselleria d'Obres Públiques, Urbanisme i Transports, modificat pel Decret 24/1994, de 8 de febrer, del Govern Valencià i d'acord amb l'article 13 de l'Ordre de 29 de gener de 1986 d'aquesta conselleria:  
ORDENE  
Article 1  
Els serveis de transport públic de viatgers en automòbils de turisme de l'àrea de Prestació Conjunta de València que es facen o transcórreguen en l'àmbit territorial de l'àrea es regiran, independentment de l'origen o de la destinació, per les tarifes següents, IVA inclòs:  
Baixada de bandera: 130 pessetes.  
Tarifa 1  
Preu per km recorregut: 80 pessetes.  
Preu per hora d'espera: 1.650 pessetes.  
Tarifa 2  
Preu per km recorregut: 104 pessetes.  
Preu per hora d'espera: 1.800 pessetes.  
Tarifa 3  
Preu per km recorregut: 108 pessetes.  
Preu per hora d'espera: 2.000 pessetes.  
Suplement per serveis amb origen a l'aeroport de Manises 375 pessetes.  
Article 2  
Els dissabtes, dies festius i hores nocturnes entre les 22 hores i les 6 hores de l'endemà, s'aplicarà la tarifa 2 en la zona A i la tarifa 3, en la zona B.  
Amb aquesta finalitat, tindran la consideració de festius en l'àrea de Prestació Conjunta de València els dies que la ciutat de València haja declarat com a tals per a 1996, així com també el dia 18 de març.  
Article 3  
Els conductors dels vehicles facilitaran als clients canvi fins a 2.000 pessetes.  
Si el canvi que han de tornar és superior a 2.000 pessetes, el conductor tindrà dret a continuar amb el taxímetre en marxa fins que se li proporcione l'import del servei o bitllet de 2.000 pessetes.  
Article 4  
En tots els vehicles de l'àrea de Prestació Conjunta de València s'haurà de portar, de manera visible per a l'usuari, un exemplar de les tarifes en vigor i les condicions d'aplicació.  
Article 5  
Les tarifes indicades en aquesta ordre s'aplicaran segons les condicions que estableix l'Ordre de 29 d'abril de 1986 de la Conselleria d'Obres Públiques, Urbanisme i Transports, llevat de les que hagen estat modificades per aquesta ordre.  
Article 6  
Aquestes tarifes únicament podran percebre's una vegada s'hagen introduït en el taxímetre. No es podrà cobrar mai cap complement addicional a l'import que marque el taxímetre, tret, si escau, del suplement dels serveis amb origen en l'aeroport i l'excés d'equipatge.  
DISPOSICIONS FINALS  
Primera  
És derogada l'Ordre de 21 de desembre de 1994, per la qual pugen les tarifes dels serveis de transport públic de viatgers en automòbils de turisme, de l'àrea de Prestació Conjunta de València.  
Segona  
Aquesta ordre entra en vigor l'endemà de la publicació en el Diari Oficial de la Generalitat Valenciana.  
València, 1 d'abril de 1996  
El conseller d'Obres Públiques, Urbanisme i Transports,  
LUIS FERNANDO CARTAGENA TRAVESEDO


Còpia Permalink ELI